ों तरफ अफरा-तफरी मच गई। मैं भीड़ को चीरते हुए उन तक पहुँचा वे संज्ञा शून्य हो गए थे कि तभी लालबत्ती वाली ऐम्ब्युलन्स सायरन बजाती हुई आयी, सायरन सुनके अचानक भाईसाहब की पुतलियों में हरकत हुई, उन्होंने बहुत हसरत से लालबत्ती को देखा वे लालबत्ती को अपने आगोश में लेने के लिए उठ खड़े होना चाहते थे कि तभी उन्हें जोर से हिचकी आयी और वे फिर से बेहोश हो गए। चारों तरफ हाहाकार मच गया। लोगों ने बेहद फुर्ती से भाईसाहब को ससम्मान लालबत्ती वाली ऐम्ब्युलन्स में रखा और ऐम्ब्युलन्स सायरन बजाती हुई भाईसाहब को अपने साथ लेकर चली गई।
 मैं अस्पताल पहुँचा तो डक्टर ने बताया कि सिचुएशन आउट अफ डेंजर है, लेकिन उन्हें गहरा सदमा लगा है। वे किसी को पहचान नहीं रहे हैं। डक्टर से अनुमति लेकर मैं उनके कमरे में पहुँचा, भाईसाहब एकटक कमरे की सीलिंग को घूर रहे थे, मैंने उनका ध्यान अपनी तरफ खींचने के लिए धीरे से ,भाईसाहब प्रणाम कहा। मैंने महसूस किया कि उनके कान तो मेरी आवाज पहचान रहे हैं, किंतु उनकी आँखें मुझे नहीं पहचानना चाहतीं। इससे मुझे बल मिला और मैं थोड़ा जोर से, जैसे सब कुछ सामान्य है वाले भाव से-जिससे वे ग्लानि मुक्त हो के वास्तविकता के प्रति सहज हो सकें, बोला- भाईसाहब को प्रणाम करता हूँ, अब उनकी आँखें कमरे के छत से हटकर मेरी छाती पर टिक गईं, आँखें वे अभी भी नहीं मिला रहे थे। मैंने और अधिक उत्साह से बोलना शुरू किया, भाईसाहब मैं या मेरे जैसे इस क्षेत्र के पच्चीस-तीस हजार लोग लामचंद से प्रेम करते हैं, उनकी लालबत्ती से नहीं। मेरी बात सुनके उनके चेहरे पर एक आभारी किन्तु विवश मुस्कुराहट आई, वे बहुत धीमे स्वर में बोले, प्लेलना (प्रेरणा) की समाप्ति ही प्लतालना (प्रतारणा) है।
 'मनचाही में खलल है, प्रभु चाही तत्काल।
 